ആഫ്രിക്കയിലെ മറ്റ് പ്രദേശങ്ങളിൽ കാണപ്പെടുന്ന കറുപ്പും വെളുപ്പും നിറമുള്ള കൊളോബസുകളിൽ നിന്ന് വ്യത്യസ്തമായി, മഴക്കാടുകളിൽ മാത്രം കാണപ്പെടുന്ന സാൻസിബാർ റെഡ് കൊളോബസ് (Procolobus kirkii) എന്ന ഒരിനം കുരങ്ങൻമാരെ ഈ ദേശീയോദ്യാനത്തിൽ കണ്ടുവരുന്നു. ഇവ കിർൿസ് റെഡ് കൊളോബസ് എന്നും അറിയപ്പെടുന്നു. ഇവയുടെ എണ്ണം കണക്കകാക്കിയിരിക്കുന്നത് 1000 മാത്രമാണ്. സർ ജോൺ കിർക്ക് (1832-1922) എന്ന സാൻസിബാറിലെ ബ്രിട്ടീഷ് വംശജൻറെ പേരാണ് ഇതിനു നൽകിയിരിക്കുന്നത്. ഇവയെ ആദ്യമായി ജന്തുശാസ്ത്രത്തിനു പരിചയപ്പെടുത്തിയ് ഇദ്ദേഹമായിരുന്നു. 1990 കളുടെ മധ്യത്തിൽമുതൽ സാൻസിബറിൽ പ്രധാന സംരക്ഷണം കൊടുക്കേണ്ട ഇനമായി ഈ വർഗ്ഗം രേഖപ്പെടുത്തപ്പെട്ടു. ഈ ദേശീയോദ്യാത്തിൽ കാണപ്പെടുന്ന മറ്റു ജീവിയിനങ്ങൾ സൈക്സ് കുരങ്ങൻ, ബുഷ് ബേബീസ് (ഗലാഗോ), 50 ലേരെ ഇനം പൂമ്പാറ്റകൾ, 40 ലധികം ഇനം പക്ഷികൾ എന്നിവയാണ്.